# Berg videregående skole

### Fra Wikipedia, den frie encyklopedi

Berg videregående skole

Berg videregående skole er en videregående skole i Oslo. Skolen tilbyr studiespesialisering/allmennfaglig studieretning, og en studieretning som leder til International Baccalaureate (IB) Diploma.

Navnet Berg stammer fra distriktets eldste gård, med historie helt tilbake til jernalderen. Skolen ble etablert med bare én klasse i 1925, men elevtallet steg raskt da den flyttet inn i dagens lokaler i 1929–1930. Skolen har i de senere årene blitt ombygget innvendig for å kunne gi plass til flere elever. For tiden har skolen ca. 550 elever, hvorav rundt 150 går på IB. Hvert år går ca. 100 elever ut fra allmennfaglig studieretning og 50–70 elever ut med IB Diploma. Skolen har ca. 60 lærere.

Berg skole har i en årrekke vært blant skolene med høyest inntakskrav i Oslo. Den har også vært banebrytende med nye undervisningsformer og ledet an i flere utdanningsreformer på 1970-tallet. Skolen var den første i Norge som tilbød undervisning rettet mot IB Diploma (1979). Skolen har vært rangert blant de skoler i International Baccalaureate-systemet med høyest avgangsresultater.

I skogholtet bak skolen finnes en av Oslos siste lokaliteter med stor salamander.

## [rediger] Markante tidligere elever (alumni)

- Lars Saabye Christensen (1953–), forfatter og mottaker av Nordisk Råds litteraturpris
- Sveinung Eide (1974–), kjent under navnet Dr. S i den norske hip-hopgruppa Klovner i Kamp
- Erik Diesen (1922–1999), journalist og fjernsynspionér
- Hege Duckert (1962–), journalist og redaktør i Dagbladet
- Else Bugge Fougner (1944–), høyesterettsadvokat og tidligere justisminister
- Vigdis Hjorth (1959–), forfatter
- Ole Peter Kolby (1939–), diplomat og tidligere formann i FNs sikkerhetsråd
- Vetle Lid Larssen (1960–), forfatter
- Fredrik Skavlan (1966–), journalist og TV–personlighet
- Jonas Gahr Støre (1960–), Norges utenriksminister, tidligere generalsekretær i Norges Røde Kors og eksekutivdirektør i Verdens helseorganisasjon (WHO)
- Finn Wagle (1941–), preses i Den Norske Kirke og biskop i Nidaros

## [rediger] Eksterne lenker

- Berg videregående skoles hjemmeside
- International Baccalaureate Organization offisiell hjemmeside

Hentet fra «http://no.wikipedia.org../../../b/e/r/Berg_videreg%C3%A5ende_skole.html»

Kategorier: Skoler i Oslo | Videregående skoler i Norge

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- English